Mars One складаецца з двух падраздзяленняў — камерцыйнага Mars One Ventures у Швейцарыі, якое мае права на тэлевізійнае вяшчанне, і некамерцыйнага Mars One Foundation, якое базуецца ў Нідэрландах і кіруе ўсім праектам. Чакалася, што праект будзе атрымліваць фінансаванне за кошт паказу рэаліці-шоу пра каланістаў на Марсе. У рамках праекта быў ажыццёўлены адбор кандыдатаў у каланісты з сотняў тысяч добраахвотнікаў па ўсім свеце і зняты дакументальны фільм пра іх.